CELEX: 22019D0031
Language: hr
Date: 2018-12-17 00:00:00
Title: Odluka br. 4/2018 Odbora veleposlanika AKP-a i EU-a od 17. prosinca 2018. kojom se direktoru Centra za razvoj poduzetništva (CDE) daje razrješnica u pogledu izvršenja proračunâ Centra za financijske godine 2013.–2016. [2019/31]

10.1.2019   
               
               
                  HR
               
               
                  Službeni list Europske unije
               
               
                  L 8/35
               
            
         ODLUKA br. 4/2018 ODBORA VELEPOSLANIKA AKP-a I EU-a
         od 17. prosinca 2018.
         kojom se direktoru Centra za razvoj poduzetništva (CDE) daje razrješnica u pogledu izvršenja proračunâ Centra za financijske godine 2013.–2016. [2019/31]
         ODBOR VELEPOSLANIKA AKP-a I EU-a,
         Uzimajući u obzir Odluku br. 5/2004 Odbora veleposlanika AKP-EZ (1), a posebno njezin članak 27. stavak 5. drugi podstavak,
         Uzimajući u obzir Odluku br. 1/2016 Odbora veleposlanika AKP-a i EU-a (2), a posebno njezin članak 1. stavak 2.,
         Uzimajući u obzir Odluku br. 3/2016 Odbora veleposlanika AKP-EU (3), a posebno njezin članak 3. stavak 3.,
         budući da:
         
                     (1)
                  
                  
                     U skladu s člankom 3. Odluke br. 3/2016 Odbora veleposlanika AKP-EU, od 1. siječnja 2017. pravna osobnost CDE-a trebala bi se održavati isključivo za potrebe likvidacije CDE-a. Tijekom pasivne faze zadaće izvršnog odbora CDE-a trebale bi se ograničiti se na odobrenje završnog izvješća, prihvaćanje financijskih izvještaja koji se odnose na fazu zatvaranja i prijenos prijedloga za davanje razrješnice Odboru veleposlanika AKP-a i EU-a radi donošenja odluke. Izvršni odbor CDE-a prestao bi postojati na dan odluke Odbora veleposlanika AKP-a i EU-a o prijedlogu za davanje razrješnice.
                  
               
                     (2)
                  
                  
                     Pismom od 13. studenoga 2018. predsjednik izvršnog odbora CDE-a podnio je Odboru veleposlanika AKP-a i EU-a prijedlog za davanje razrješnice popraćen financijskim izvještajem i pozitivnim revizorskim mišljenjem za financijske godine 2013. – 2016.
                  
               
                     (3)
                  
                  
                     Prihodi Centra za financijske godine 2013. – 2016. uglavnom su se sastojali od doprinosâ iz Europskog razvojnog fonda i iznosili 31 938 501,02 EUR.
                  
               
                     (4)
                  
                  
                     Direktorovo sveukupno izvršenje proračuna Centra tijekom financijskih godina 2013. – 2016. bilo je takvo da bi mu se na temelju financijskih izvještaja i izvještaja zakonskih revizija Centra za razvoj poduzetništva za godine 2013. – 2016. trebala dati razrješnica u pogledu izvršenja tih proračuna,
                  
               DONIO JE OVU ODLUKU:
         
            Jedini članak
            Odbor veleposlanika AKP-a i EU-a na temelju revizorskih izvještaja za godine 2013. – 2016., bilanci stanja i računâ prihoda i rashoda za odgovarajuće financijske godine direktoru Centra za razvoj poduzetništva daje razrješnicu u pogledu izvršenja proračunâ Centra za financijske godine 2013. – 2016.
         
         
            U Bruxellesu 17. prosinca 2018.
            
               
                  Za Odbor veleposlanika AKP-a i EU-a
               
               
                  Predsjednik
               
               N. MARSCHIK
            
         
         
            (1)  SL L 70, 9.3.2006., str. 52.
         
         
            (2)  SL L 72, 17.3.2016., str. 59.
         
         
            (3)  SL L 192, 16.7.2016., str. 77.